14.03.2019

**COMUNICAT DE PRESĂ**

**În data de 12 aprilie 2019 AJOFM Mehedinţi va organiza Bursa Generală a Locurilor de Muncă.**

Agenţia Națională pentru Ocuparea Forței de Muncă anunţă graficul de desfăşurare a burselor locurilor de muncă ce se vor desfășura la nivel național în acest an.

Astfel, în data de **12 aprilie 2019**, va fi organizată la nivel naţional “Bursa Generală a Locurilor de Muncă”, al cărei obiectiv principal îl constituie creşterea gradului de ocupare al persoanelor aflate în căutarea unui loc de muncă , prin corelarea directă a cererii cu oferta de locuri de muncă, existând posibilitatea interacţiunii directe dintre angajatori şi solicitanți.

În data de **18 octombrie 2019** va avea loc “Bursa Locurilor de Muncă pentru Absolvenţi” dedicată tinerilor absolvenţi, având drept scop facilitarea accesului tinerilor la locurile de muncă disponibile pe piaţa muncii şi interacţiunea directă a acestora cu agenţii economici.

La nivelul fiecărui județ, în funcție de evoluţia pieţei muncii locale, de condițiile locale și de solicitările agenților econmici, vor mai putea fi organizate şi alte tipuri de burse pentru diferite meserii sau ramuri de activitate.

In judetul Mehedinti, in data de 12.04.2019, vineri, începând cu ora 10.00, Bursa Generală a Locurilor de Muncă va fi organizata la Palatul Cultural Theodor Costescu din Drobeta Turnu Severin, bulevardul Carol I nr 4, acţiune menită de a pune faţă în faţă angajatorii cu solicitanţii de locuri de muncă, scopul final urmărit fiind acela ca un număr cât mai mare de persoane să poată găsi un loc de muncă corespunzător pregătirii lor profesionale. Salariaţii AJOFM Mehedinti au început acţiunile de contactare a agenţilor economici, în vederea identificării locurilor de muncă vacante, într-un număr cât mai mare şi din diferite domenii de activitate. La acest târg de locuri de muncă sunt aşteptate să participe toate persoanele care se află în căutarea unui loc de muncă, având astfel posibilitatea de a se întâlni direct cu agenţii economici participanţi. Pentru buna organizare şi desfăşurare a acestei acţiuni vor fi întocmite materiale publicitare, invitaţii de participare, chestionare pentru solicitanţii de locuri de muncă şi angajatori, catalogul agenţilor economici participanţi. În contextul socio-economic actual, angajatorii care au locuri de munca vacante sunt rugaţi să participe la această bursă a locurilor de muncă din judeţul Mehedinţi.

Informaţii suplimentare privind modul de organizare şi desfăşurare a acesteia pot fi obţinute de la sediul instituţiei noastre din Drobeta Turnu Severin, bd Carol I nr 3, etaj 2, camera 31, unde se pot depune şi ofertele privind locurile de muncă vacante care vor fi oferite în cadrul acestui târg de locuri de muncă.

Director executiv

Ioan SURU

Consilier superior

Mihail Sorin MARINESCU